۱۴۴۶-۵-۳ تاریخ نشر شوی خبرونه مرکزی ریاست ‏د افغانی سرې میاشتې سرپرست عمومی رئیس د فرانسویانو شفاخانې له سر طبیب او مل پلاوی سره ولیدل نن سه شنبه د جمادی الأولی د میاشتې پر ٣ مه ، د افغانی سرې میاشتې سرپرست عمومی رئیس ښاغلی شیخ الحدیث شهاب الدین دلاور په خپل کاری دفتر کې د فرانسویانو شفاخانې له سر طبیب ښاغلی ډاکټر طارق رحیمی او د مل پلاوی سره د زړه پر رنځ د اخته ناروغانو په درملنه کې د لا ډېرو معیاری خدمتونو د وړاندې کولو، د عملیاتو پروسه کې د چټکتیا په رامنځته کېدو، د درملنې د لګښتونو په برخه کې د تخفیف او یو لړ مهمو موضوعاتو په اړه ناسته وکړه. د افغانی سرې میاشتې سرپرست عمومی رئیس د یادې شفاخانې له لوری د وړاندې کېدونکو روغتیایی خدمتونو مننه وکړه او د طبابت په سپېڅلی مسلک کې ېې د اخلاص او صداقت پر ارزښت د خبرو ترڅنګ ټینګار وکړ چې د فرانسویانو شفاخانه دې د افغانی سرې میاشتې له لوری د ور پېژندل کېدونکو د زړه سوری په رنځ د اخته ناروغانو درملنه کې لا ډېر معیاری او غوره خدمات وړاندې، مغلق او سختو عملیاتو کې دقت ته لومړیتوب او د لګښتونو په برخه کې دې تخفیف په پام کې ونیسی ځکه ددې ناروغانو د ژوند په ژغورلو کې زمونږ ګډې هڅې په صدقه جاریه کې حسابیږی. ورپسې ښاغلی رحیمی د فرانسویانو شفاخانې د روغتیایی فعالیتونو او خدمتونو په اړه تفصیلی معلومات وړاندې کړل او یاده یې کړه چې د زړه سوری په رنځ د اخته ناروغانو لپاره د ساده او مغلقو عملیاتو د ترسراوی په برخه کې د مسلکی او متخصصو ډاکټرانو په لرلو سره معیاری او غوره روغتیایی خدمتونه وړاندې کول زمونږ په لومړیتوب کېقرار لری. دا راز د یادې شفاخانې استازو د افغانی سرې میاشتې سرپرست عمومی رئیس ته د زړه په رنځ د اخته ناروغانو د درملنې او د شوی تفاهم لیک په اړه خپل وړاندیزونه او ستونزې واورولې چې د ښاغلی دلاور له لوری ورته د حل ډاډ ورکړ شو. پکتیکا پکتیکا ولایت کې ۵۲۹۲۳ تنه کسانو ته روغتیایی خدمات وړاندې شوی. د افغانی سرې میاشتې روغتیاپالانو د پکتیکا ولایت په بېلابېلو سیمو کې د تېرې یوې میاشتې په ترڅ کې ۱۸۳۹۲ تنو ته د کتنې ترڅنګ د اړتیا وړ درمل ورکړی؛ د ۷۶۷ تنو ټپیانو پانسمان، ۱۴۷۰۰ مېرمنو او ماشومانو ته د بیلا بیلو ناروغیو د مخنیوی په برخه کې د واکسینونو تطبیق، ۱۳۷۰۷ کسانو ته د روغتیا ساتنې په تړاو اړینې مشورې، ۱۲۰۶ مېرمنو ته د زیږون په برخه کې خدمات، ۳۶۱۸ خوارځواکو ماشومانو ته د خوارځواکۍ اړوند خوراکی توکی او ۵۳۳ تنو مېرمنو ته د کورنی تنظیم د چمتووالی په برخه کې لازمې مشورې هم ورکړې دی.